بلاش تبوسنى فى عينيا

بلاش تبوسنى فى عينيا
   كلمات 
بلاش تبوسني فى عينيا دي البوسة فى العين تفرق

يمكن فى يوم تعود ليا و القلب حلمه يتحقق

خلي الوداع من غير قبل علشان يكون عندي أمل

و بلاش تبوسني فى عينيا

كل الستات جمالات و جمالهم ساحر فتان

عايشين فى الكون أزهار بنقطف منها الوان

اللى جمالها فى إبتسامة محتارة بين لولى و مرجان

و لا الشفايف الحلوة ياما روت عليل و سقت عطشان

لكن اللى جمالها فى عينيها النظرة ما بتهونش عليها

من بعدما تشغل قلبك إن جيت ناحيتها تقول لك

بلاش تبوسنى فى عينيا

و انت يا سايقة فى دلالك كتر الدلال زاد فى جمالك

خطوتك ألحان فى قوام سكران

له دلال فتان يخجل الأغصان

و انت يا نور العين وصفك أجيبه منين

الورد و الياسمين اتقاتلوا على الخدين

لكن اللى جمالها فى عينيها النظرة ما تهونش عليها

من بعدما تشغل قلبك إن جيت ناحيتها تقول لك

بلاش تبوسنى فى عينيا
 شوف كمان 

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى